
Es cita per primera vegada a Mallorca, i a les llles Balears, l'esponja d'aigua dolça 
Ephydatia fluviatilis L. trobada en el torrent Mortitx (Nord-oestde l'illa). La sevaldentificació 
ha estat possible gràcies a la presència de gèmmules en la base de l'esponja. 
Paraules clau: esponges d'aigua dolça, Mallorca, llles Balears. 


PRESENCE OF Ephyaatia fluviatilis (PORIFERA: SPONGILLIDAE) IN A TEMPORARY 
STREAM OF MALLORCA ISLAND. The freshwater sponge Ephydatia fluviatilis L. is first 
cited for Majorca and the Balearic Islands. it has been found in the Mortitx temporary 
stream, in the northwest of the island. The presence of gemmules at the base of the sponge 
has enabled its identification at the species tevel. 

Es cita per primera vegada a Mallor- 
ca, i a les Illes Balears, la presència 
d'Ephydatia fluviatilis L., trobada al 
novembre del 1988 al torrent de Mortitx 
(Escorca, Serra de Tramuntana), concre- 
tament en Es Gorg des Bec d'Oca, un cos 
d'aigua permanent que durant l'hivern pot 
arribar a portar un gran corrent. 

L'esponja es va trobar a prop de la 
vora de l'aigua, a una fondària d'uns 50 
cm, sota pedres, formant colònies de 
mida reduida (un màxim de 1.5 cm de 
diàmetre) i força abundants. Les aigues 
d'aquest Gorg són sempre molt clares (D. 
Jaume, com. pers.). El color de l'esponja 
era blanc, la qual cosa indica que no 


contenia algues simbionts (zooclorel-les). 
A la base de l'esponja hom hi ha trobat 
bastantes gèmmules, les formes de 
resistència a la dessecació que permeten 
de sobreviure les oscillacions del nivell 
de l'aigua. La presència de gemmos- 
cleres, les quals es troben envoltant les 
gèmmules, ha permès la determinació de 
l'esponja. Les gèmmules tenen un 
diàmetre d'unes 400 um, són rodones i de 
color marró clar. 

Les megascleres són ben llises i 
lleugerament corbades (Fig. 1). Tenen 
una llargada que va de 267 a 366 um, 
amb una mitja de 308.35 um (D.S.z27.96) 
i una amplada que va de 9.3 a 12.4 um, 

amb una mitja de 11.37 um (D.S.:1.51) 
(um:15). 

Les gemmoscleres presenten la for- 
ma típica d'aquesta espècie (Fig.1). El 
diàmetre de les ròtules és força constant, 
essent dunes 17.5 um. Llur llargada 
oscilla entre 22.5 i 40 um, amb una mitja 
de 30.25 um (D.S.-6.17), i llur amplada 
entre 3 i 5 um, amb una mitja de 4.35 um 
(D.S.z0.88) (m-10). El nombre de dents 
en les ròtules és dúnes 15, variant entre 
11 i 18. 

Aquesta espècie és típica d'ambients 
lòtics i lèntics. La seva distribució és molt 
àmplia en tot el món, i es troba frequent- 
ment en la Península Ibèrica (Traveset, 
1985). Margalef (1953) observà espícules 
(segurament sols megascleres) d'Ephy- 
datia sp. en aigues de la regió d'Artà, 
sense trobar esponges vives. És probable 
que també es tracti d'E. fluviatilis, encara 
que s'hauria de comprovar amb la troballa 
de gemmoscleres. 


Agraiments 


Agraeixó: a Damià Jaume l'haver-me 
passat el material, a Enric Descals el 
cedir-me un espai al laboratori per a la 
preparació i observació de les espícules, i 
a C.R. Altaba els comentaris al 
manuscrits. 

Fig. 1. Espicules d'Ephydatia fluviatilis de Mallorca. 


A: megascleres, escala 100 um. B: vista lateral i frontal de sis gemoscleres, escala 50 um. 


Spicules of Ephydatia fluviatilis from Majorca. 


A: megascleres, scale 100 um. B: lateral and frontal view of six gemoscleres, scale 50 ym. 


